دونیا ساغلیق تشکیلاتی‌نین آوروپا بولگه دیرکتورو دوکتور هانس کلوگه تورکیه-نی تبریک ائدیب.
ساغلیق ناظیرلیگی‌نین بونونلا باغلی بیاناتیندا بیلدیریلیب کی، ناظیر فخرالدین کوجانین دونیا ساغلیق تشکیلاتی-نین آوروپا بولگه دیرکتورو کلوگه ایله ویدئو- کنفرانس فورماتیندا کئچیردیگی ییغینجاقدا آوروپا بؤلگه‌سیندکی یئنی نوع کوروناویروسون (کووید-19) یولوخما حال‌لارینداکی آرتیم، موتاسیون و تورکیه‌دکی مؤوجود وضعیت ایله آشی فعالیت‌لری موذاکیره ائدیلدی. کلوگه اپیدمی ایله موباریزه‌ده دونیا ساغلیق تشکیلاتی‌نین توصیه‌لرینی یئرینه یئتیردیگی اوچون تورکیه-‌یه تشککور ائده‌رک، "جمهور باشقانی رجب طیب اردوغانین فعالیت‌لری و رهبرلیگی بوتون اؤلکه‌لر طرفیندن تقدیرله قارشی‌لانیر. گوجلو معلومات و معلومات چاتدیریلما سیستمینیز اولدوغونا گؤره سیزی تبریک ائتمک ایستییرم. عینی زاماندا تورکیه-‌ده آشی ایشلری، سرعت‌لی تشخیص کیت لری و ویروسون گئنوم آردیجیل‌لیغی ساحه‌سینده گؤردوگونوز ایشلرین حجمینی آرتیغینیزا گؤره ده تبریک ائدیرم" دئییب.
